Source: http://www.alexandriamou.gr/perisotera/%CE%BA%CE%B1%CE%B9%CF%81%CF%8C%CF%82/tag/%CE%A0%CE%9B%CE%97%CE%A1%CE%A9%CE%9C%CE%97.feed?limitstart=
Timestamp: 2020-07-14 07:24:07+00:00
Document Index: 35082860

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Δώρο Πάσχα: Μέχρι τις 30 Ιουνίου η πληρωμή του
Μέχρι τις 30 Ιουνίου θα πρέπει να καταβληθεί το σύνολο του δώρου Πάσχα στους εργαζόμενους από τους εργοδότες οι οποίοι καλούνται για να πληρωθούν να υποβάλλουν το σχετικό έντυπο από 1η Ιουλίου.
Ειδικότερα το δώρο Πάσχα 2020 θα καταβληθεί στο σύνολό του από τις επιχειρήσεις δηλαδή τόσο το ποσό που καλύπτεται από τον ίδιο τον εργοδότη όσο και το ποσό που θα καλύψει το κράτος.
Ειδικότερα για την πληρωμή προς τους εργοδότες του επιδόματος εορτών Πάσχα για το οποίο βαρύνεται ο κρατικός προϋπολογισμός, οι εργοδότες υποβάλλουν στο ΠΣ ΕΡΓΑΝΗ από 1-7-2020 έως10-7-2020 το έντυπο "Υπεύθυνη Δήλωση Επιχειρήσεων - Εργοδοτών για το επίδομα εορτών Πάσχα έτους 2020 για το οποίο βαρύνεται ο κρατικός προϋπολογισμός".
Οι επιχειρήσεις - εργοδότες που έχουν ενεργό κύριο κωδικό δραστηριότητας στις 20/03/2020 σύμφωνα με τους ΚΑΔ του υπουργείου Οικονομικών ή εκείνες των οποίων τα ακαθάριστα έσοδα ενεργού κατά την 20/03/2020 κωδικού δευτερεύουσας δραστηριότητας, όπως αυτά προκύπτουν από την αρχική δήλωση φόρου εισοδήματος φορολογικού έτους 2018 είναι μεγαλύτερα από τα ακαθάριστα έσοδα που αντιστοιχούν στον κύριο ΚΑΔ στις 20/3/2020, του ιδίου πίνακα, δύνανται να καταβάλουν στους εργαζομένους τους το επίδομα εορτών Πάσχα έτους 2020 μέχρι τις 30 Ιουνίου 2020.
Οι επιχειρήσεις - εργοδότες υποβάλλουν την Αναλυτική Περιοδική Δήλωση (Α.Π.Δ.) του επιδόματος εορτών Πάσχα και τυχόν συμπληρωματικών Α.Π.Δ του ίδιου σκοπού, έως την 10 Ιουλίου 2020, ανεξαρτήτως της ημερομηνίας καταβολής του επιδόματος εορτών Πάσχα στους δικαιούχους.
Ο κυβερνητικός εκπρόσωπος Στέλιος Πέτσας κατά την ενημέρωση των πολιτικών συντακτών αναφέρθηκε στο χρονοδιάγραμμα πληρωμής των επιδομάτων το επόμενο διάστημα.
- Αρχίζει από σήμερα η καταβολή του επιδόματος των 400 ευρώ στους μακροχρόνια άνεργους. Μέχρι το απόγευμα της Παρασκευής είχαν εγγραφεί στην πλατφόρμα 73.000 μακροχρόνια άνεργοι, ποσοστό άνω του 43% των δικαιούχων. Η ειδική πλατφόρμα του ΟΑΕΔ για τους μακροχρόνια άνεργους θα παραμείνει ανοιχτή έως τις 3 Μαΐου.
- Αύριο Τρίτη θα πληρωθούν την αποζημίωση ειδικού σκοπού των 800 ευρώ πάνω από 105.000 εργαζόμενοι σε επιχειρήσεις που είτε έκλεισαν, είτε έχουν πληγεί, με το συνολικό κονδύλι να ανέρχεται σε 84 εκατομμύρια ευρώ. Έχουν ήδη πληρωθεί 686.000 εργαζόμενοι.
- Επεκτείνεται η χορήγηση της αποζημίωσης ειδικού σκοπού σε αυτοαπασχολούμενους, ελεύθερους επαγγελματίες και σε επιχειρήσεις που δεν απασχολούν εργαζόμενους ή απασχολούν μέχρι και είκοσι εργαζόμενους, έναντι πέντε που προβλεπόταν μέχρι σήμερα.
- Οι αιτήσεις για την αποζημίωση ειδικού σκοπού ύψους περί των 500 εκατ. ευρώ σε 600.000 ελεύθερους επαγγελματίες, αυτοαπασχολούμενους και ιδιόκτητες επιχειρήσεων ολοκληρώνονται την Τρίτη 28 Απριλίου. Η διαδικασία αποστολής εντολών πληρωμών θα έχει ολοκληρωθεί έως την Πέμπτη 30 Απριλίου και οι ωφελούμενοι θα δουν τα χρήματα στον τραπεζικό τους λογαριασμό το αργότερο μέχρι την Δευτέρα 4 Μαΐου, ανάλογα με την λειτουργία των τραπεζικών συστημάτων πληρωμών (υπενθυμίζεται ότι η Παρασκευή 1 Μαΐου είναι τραπεζική αργία).
- Παράλληλα μέχρι την Πέμπτη 30 Απριλίου θα έχουν καταβληθεί τα 600 ευρώ στους επιστήμονες δικαιούχους.
- Μέσα στην επόμενη εβδομάδα (έως τις 8 Μαΐου) θα καταβληθεί και η επιστρεπτέα προκαταβολή ύψους 1 δισεκατομμυρίου ευρώ στις επιχειρήσεις.
Με αυτό τον τρόπο ολοκληρώνεται η πληρωμή όλων των βοηθημάτων για την α΄ φάση της κρίσης, που καλύπτουν περισσότερους από 1,8 εκατομμύρια εργαζόμενους, ελεύθερους επαγγελματίες, επιστήμονες, αυτοαπασχολούμενους και ιδιοκτήτες επιχειρήσεων.
- Από τις αρχές Μαΐου θα έχουν τη δυνατότητα οι πληττόμενες επιχειρήσεις να λαμβάνουν δάνεια ύψους έως το 25% του τζίρου τους από τις τράπεζες με εγγύηση του Δημοσίου.
- Στο πλαίσιο των πολιτικών για τη στήριξη της οικογένειας, που αποτελεί άλλωστε βασική προτεραιότητα της κυβέρνησης, καταβάλλεται έκτακτη οικονομική ενίσχυση σε 63.900 νοικοκυριά που λαμβάνουν ήδη το Ελάχιστο Εγγυημένο Εισόδημα και έχουν ένα τουλάχιστον ανήλικο μέλος. Θα καταβληθούν επιπλέον 100 ευρώ για το πρώτο παιδί και 50 ευρώ για κάθε επόμενο, με ανώτατο όριο τα 300 ευρώ συνολικά για κάθε δικαιούχο.
Aπό τη Δευτέρα 27 Απριλίου ξεκινά η καταβολή του επιδόματος των 400 ευρώ στους μακροχρόνια άνεργους, σύμφωνα με τον διοικητή του ΟΑΕΔ, Σπύρο Πρωτοψάλτη.
Μιλώντας στην ΕΡΤ ο κ. Πρωτοψάλτης σημείωσε ότι μέχρι το απόγευμα της Παρασκευής είχαν εγγραφεί στην πλατφόρμα 73.000 μακροχρόνια άνεργοι, ποσοστό άνω του 43% των δικαιούχων. Όπως σημείωσε ο κ. Πρωτοψάλτης οι πληρωμές θα αρχίσουν τη Δευτέρα 27 Απριλίου ενώ η ειδική πλατφόρμα του ΟΑΕΔ για τους μακροχρόνια άνεργους θα παραμείνει ανοιχτή έως τις 3 Μαΐου.
Ο διοικητής του ΟΑΕΔ σημείωσε ότι μόνο όσοι δικαιούχοι έχουν καταχωρηθεί στα μητρώα του Οργανισμού μπορούν να καταχωρίσουν ή να επιβεβαιώσουν το IBAN τους ενώ διευκρίνισε ότι όσοι δεν έχουν κάνει καμία ενέργεια αλλά έχουν ΙΒΑΝ στον ΟΑΕΔ θα πληρωθούν μετά το κλείσιμο της πλατφόρμας.
Σημειώνεται ότι η έκτακτη οικονομική ενίσχυση αφορά όσους εγγεγραμμένους ανέργους απόκτησαν την ιδιότητα του μακροχρόνια άνεργου, δηλαδή ξεπέρασαν τους 12 μήνες συνεχούς εγγεγραμμένης ανεργίας, από την 1 Απριλίου 2019 έως και τη δημοσίευση της Κοινής Υπουργικής Απόφασης, παραμένουν άνεργοι και δεν έλαβαν το επίδομα μακροχρόνιας ανεργίας.
-Για όσους ανέργους έχουν στοιχεία τραπεζικού λογαριασμού (IBAN) καταχωρισμένα στον ΟΑΕΔ από προηγούμενες συναλλαγές (όπως επιδοτήσεις, παροχές, βοηθήματα, συμμετοχή σε
προγράμματα κοινωφελούς εργασίας, κλπ.) και δεν θέλουν να επικαιροποιήσουν τα στοιχεία τους, δεν πρέπει να προβούν σε καμία ενέργεια.
-Για όσους ανέργους έχουν στοιχεία τραπεζικού λογαριασμού (IBAN) καταχωρισμένα στον ΟΑΕΔ από προηγούμενες συναλλαγές και θέλουν να επικαιροποιήσουν τα στοιχεία τους, θα
καταχωρίσουν εντός ορισμένης προθεσμίας τα στοιχεία τους σε ειδική ηλεκτρονική πλατφόρμα που θα λειτουργήσει στο αμέσως επόμενο διάστημα.
-Για όσους ανέργους ΔΕΝ έχουν στοιχεία τραπεζικού λογαριασμού (IBAN) καταχωρισμένα στον ΟΑΕΔ από προηγούμενες συναλλαγές, θα καταχωρίσουν εντός ορισμένης προθεσμίας τα στοιχεία στην ειδική ηλεκτρονική πλατφόρμα. Υπενθυμίζεται πως η έκτακτη οικονομική ενίσχυση είναι αφορολόγητη, ακατάσχετη και δεν υπολογίζεται στα εισοδηματικά όρια για την
καταβολή οποιασδήποτε παροχής κοινωνικού ή προνοιακού χαρακτήρα.
Η Διοίκηση του ΟΠΕΚΑ ανακοινώνει την ημερομηνία πληρωμής για τα επιδόματα και τις παροχές του οργανισμού.
Δείτε πότε θα μπουν τα χρήματα στα ATM για το Επίδομα Γέννησης, Προνοιακά Αναπηρικά και Διατροφικά Επιδόματα,
Ελάχιστο Εγγυημένο Εισόδημα (πρώην ΚΕΑ), Επίδομα Στέγασης, Στεγαστική Συνδρομή,
Επίδομα Κοινωνικής Αλληλεγγύης Ανασφαλίστων Υπερηλίκων, Σύνταξη υπερηλίκων, Επίδομα Ομογενών.
Την Πέμπτη 30 Απριλίου θα καταβληθούν από τον Οργανισμό (ΟΠΕΚΑ) τα παρακάτω επιδόματα και παροχές και
αναμένετε να είναι διαθέσιμα στους λογαριασμούς των δικαιούχων του ΟΠΕΚΑ απο το απόγευμα της προηγούμενης μέρας:
Επίδομα Γέννησης, Προνοιακά Αναπηρικά και Διατροφικά Επιδόματα, Ελάχιστο Εγγυημένο Εισόδημα (πρώην ΚΕΑ),
Επίδομα Στέγασης, Στεγαστική Συνδρομή, Επίδομα Κοινωνικής Αλληλεγγύης Ανασφαλίστων Υπερηλίκων, Σύνταξη υπερηλίκων, Επίδομα Ομογενών.
Διευκρινίζεται ότι, η καταβολή του επιδόματος γέννησης αφορά στους δικαιούχους των οποίων οι αιτήσεις
εγκρίθηκαν έως 31-3-2020. Για το επίδομα παιδιού η 2η δόση θα καταβληθεί 29 Μαΐου.
Ο ΟΠΕΚΑ υπενθυμίζει επίσης ότι η καταβολή των επιδομάτων, παροχών, οικονομικών και εισοδηματικών ενισχύσεων
του ΟΠΕΚΑ θα πραγματοποιείται την τελευταία εργάσιμη ημέρα του μήνα.
Και μέσω τηλεφώνου θα μπορούν οι καταναλωτές να πληρώνουν τους λογαριασμούς της ΔΕΗ, όπως ανακοίνωσε η Επιχείρηση, στο πλαίσιο της προσπάθειας διευκόλυνσης
των συναλλαγών για τις κοινωνικές ομάδες που δεν είναι εξοικειωμένες με τις ηλεκτρονικές πληρωμές.
Συγκεκριμένα, η πληρωμή των λογαριασμών θα γίνεται τηλεφωνικά στο 11770 με την εξής διαδικασία:
Με τον κωδικό ηλεκτρονικής πληρωμής, που αναγράφεται στον λογαριασμό τους και τον αριθμό της χρεωστικής ή πιστωτικής τους κάρτας οι πελάτες εξυπηρετούνται
από το εξειδικευμένο προσωπικό της ΔΕΗ με απόλυτη ασφάλεια. Για την ολοκλήρωση της διαδικασίας απαιτούνται ελάχιστα λεπτά, ενώ δεν θα ζητείται κανένας επιπλέον κωδικός (pin κλπ).
Η τηλεφωνική πληρωμή μέσω του 11770 είναι διαθέσιμη καθημερινά από τις 9:00 έως τις 17:00, ενώ κατ’ εξαίρεση και για την καλύτερη εξυπηρέτηση των πελατών
θα λειτουργήσει τόσο αύριο, Μ. Παρασκευή 17 Απριλίου, όσο και τη Δευτέρα του Πάσχα, 20 Απριλίου.
Κορονοϊός-Δώρο Πάσχα: Πόσα χρήματα δικαιούστε φέτος και ποιοι θα πληρωθούν πρώτοι
Όλοι εργαζόμενοι του ιδιωτικού τομέα θα λάβουν φέτος το δώρο του Πάσχα εν μέσω της κρίσης του κορονοϊού. Αναλυτικά,οι ενδιαφερόμενοι εργαζόμενοι θα πρέπει να γνωρίζουν τα εξής:
-Έως τη Μεγάλη Τετάρτη 15 Απριλίου
Οι επιχειρήσεις που λειτουργούν κανονικά και δεν έχει ανασταλεί η λειτουργία τους θα πρέπει να καταβάλουν έως τη Μεγάλη Τετάρτη 15 Απριλίου το δώρο Πάσχα στους εργαζομένους τους.
-Έως τις 30 Ιουνίου
Οι εργοδότες που ανέστειλαν την λειτουργία της επιχείρησής τους είτε με κρατική εντολή είτε επειδή πλήττονται σημαντικά, βάσει ΚΑΔ
θα πρέπει να καταβάλουν έως τις 30 Ιουνίου το δώρο Πάσχα στους εργαζομένους.
-Ο τρόπος πληρωμής
Το δώρο Πάσχα θα πληρωθεί μειωμένο από τις επιχειρήσεις κατά το μέρος που δεν είναι δεδουλευμένο από τους εργαζομένους λόγο της αναστολής λειτουργίας των επιχειρήσεων τους,
διότι δεν θα έχουν εργαστεί το μέρος εκείνο που προβλέπεται από την εργατική νομοθεσία. Mε απόφαση του Πρωθυπουργού, Κυριάκου Μητσοτάκη το μέρος
αυτό θα επιδοτηθεί από το κράτος και δεν θα πληρωθεί από τους εργοδότες, έτσι όλοι οι εργαζόμενοι θα πάρουν ολόκληρο το δώρο Πάσχα.
Νωρίτερα θα πληρωθούν οι συντάξεις Απριλίου στους μη μισθωτούς λόγω της αργίας της 25ης Μαρτίου σύμφωνα με πληροφορίες.
Ειδικότερα οι συντάξεις Απριλίου του ΟΑΕΕ, του ΟΓΑ και του ΕΤΑΑ (μη Μισθωτών) θα καταβληθούν στις 24 Μαρτίου. Έτσι η πληρωμή των συντάξεων του Απριλίου θα γίνει ως εξής:
-Το Δημόσιο θα καταβάλλει τις συντάξεις Απριλίου 2020 την Δευτέρα 30 Μαρτίου 2020
-Το ΙΚΑ θα καταβάλλει τις συντάξεις Απριλίου 2020 την Δευτέρα 30 Μαρτίου 2020
-Το ΝΑΤ θα καταβάλλει τις συντάξεις Απριλίου 2020 την Δευτέρα 30 Μαρτίου 2020
-Ο ΟΑΕΕ θα καταβάλλει τις συντάξεις Απριλίου 2020 την Τρίτη 24 Μαρτίου 2020
-Ο ΟΓΑ θα καταβάλλει τις συντάξεις Απριλίου 2020 την Τρίτη 24 Μαρτίου 2020
-Το ΕΤΑΑ (μη Μισθωτών) θα καταβάλλει τις συντάξεις Απριλίου 2020 την Τρίτη 24 Μαρτίου 2020
-Ο ΟΠΕΚΑ θα καταβάλλει τις συντάξεις των Ανασφάλιστων Υπερηλίκων Απριλίου 2020 την Τρίτη 31 Μαρτίου 2020
-Τα υπόλοιπα ταμεία του ΕΦΚΑ (Μισθωτών) θα καταβάλλουν τις συντάξεις Απριλίου 2020 την Δευτέρα 30 Μαρτίου 2020
-Οι προσωρινές συντάξεις Ενόπλων Δυνάμεων, Σωμάτων Ασφαλείας και Πυροσβεστικού Σώματος του Απριλίου 2020 θα καταβληθούν την Δευτέρα 30 Μαρτίου 2020.
-Το ΕΤΕΑΕΠ θα καταβάλλει τις επικουρικές συντάξεις Απριλίου 2020 την Πέμπτη 2 Απριλίου 2020.
Ένας αναλυτικός οδηγός με τις ημερομηνίες πληρωμής όλων των Ταμέιων. Πότε πληρώνονται οι συντάξεις για ΙΚΑ, Δημόσιο, ΟΑΕΕ, ΝΑΤ κ.α..
Το Δημόσιο θα καταβάλλει τις συντάξεις Απριλίου 2020 την Δευτέρα 30 Μαρτίου 2020
Το ΙΚΑ θα καταβάλλει τις συντάξεις Απριλίου 2020 την Δευτέρα 30 Μαρτίου 2020
Το ΝΑΤ θα καταβάλλει τις συντάξεις Απριλίου 2020 την Δευτέρα 30 Μαρτίου 2020
Ο ΟΑΕΕ θα καταβάλλει τις συντάξεις Απριλίου 2020 την Πέμπτη 26 Μαρτίου 2020
Ο ΟΓΑ θα καταβάλλει τις συντάξεις Απριλίου 2020 την Πέμπτη 26 Μαρτίου 2020
Ο ΟΠΕΚΑ θα καταβάλλει τις συντάξεις των Ανασφάλιστων Υπερηλίκων Απριλίου 2020 την Τρίτη 31 Μαρτίου 2020
Τα υπόλοιπα ταμεία του ΕΦΚΑ (Μισθωτών) θα καταβάλλουν τις συντάξεις Απριλίου 2020 την Δευτέρα 30 Μαρτίου 2020
Οι προσωρινές συντάξεις Ενόπλων Δυνάμεων, Σωμάτων Ασφαλείας και Πυροσβεστικού Σώματος του Απριλίου 2020 θα καταβληθούν την Δευτέρα 30 Μαρτίου 2020